tartuNLP/wikipedia-smugri-20251201 huggingface dataset:
Udo Beyer

Udo Beyer (s. 9. elokuuta 1955 Stalinstadt, DDR) on saksalainen yleisurheilija, joka edusti DDR:ää kuulantyönnössä 1970- ja 1980-luvuilla. Hän on olympiavoittaja vuoden 1976 kesäolympialaisista. 
Hänen veljensä Hans-Georg Beyer voitti käsipallossa olympiakultaa ja sisarensa Gisela Beyer oli kansainvälisen tason kiekonheittäjä.
Vuonna 2013 Beyer myönsi käyttäneensä dopingia uransa aikana.
Saavutuksia.
Olympiakisat
Maailmanennätykset 
Nuorten Euroopan ennätykset
Euroopan mestaruuskisat
IAAF – Maailman Cup
DDR:n mestaruuskisat
Lasten ja Nuorten Spartakiadit
Mushroomhead

Mushroomhead on vuonna 1993 muodostettu yhdysvaltalainen musiikkiyhtye, joka ammentaa vaikutteita muun muassa vaihtoehtometallista ja industrial metalista.
Mushroomhead perustettiin Clevelandissa, Ohiossa, ja se on tähän mennessä julkaissut yhdeksän studioalbumia.
Stuart Little 3

Stuart Little 3 ("Stuart Little 3: Call of the Wild") on vuonna 2006 Yhdysvalloissa ensi-iltansa saanut perhe-elokuva. Elokuva, kuten muutkin Stuart Littlet, perustuu E.B. Whiten kirjaan "Stuart Little".
Elokuva dubattiin myös suomeksi. Elokuva julkaistiin suoraan videolle. Se on Stuart Little-elokuvasarjan kolmas ja viimeinen osa.
Thomas Andrews (fyysikko)

Thomas Andrews (19. joulukuuta 1813 Belfast, Irlanti – 26. marraskuuta 1885) oli irlantilainen fyysikko ja kemisti.
Opiskelu ja ura.
Thomas Andrews oli Thomas John Andrewsin ja Elizabeth Stevensonin vanhin poika. Vuonna 1828 hän opiskeli kemiaa Glasgow'n yliopistossa ohjaajanaan Thomas Thomson ja jatkoi kemian opiskelua Pariisissa. Palattuaan Irlantiin hän meni Trinity College Dubliniin. Vuonna 1835 hän valmistui Edinburghin yliopistosta lääketieteen tohtoriksi. 
Belfastissa Andrewsista tuli fyysikko ja hän toimi kemian professorina Belfast Academical Institutessa. Tulevien vuosien aikana hän julkaisi lääketieteellisiä artikkeleita ja opetti kemiaa. Hän toimi 1940-luvulla Queensin yliopiston ensimmäisenä kemian professorina.
Saavutukset.
Andrews oli ensimmäinen, joka näytti, että otsoni on yksi hapen muoto. Hän yritti myös selittää otsonin tilavuutta, mutta epäonnistui.
Andrews keksi kriittisen pisteen ja sen merkityksen tutkiessaan hiilidioksidin kokoonpuristuvuutta. Hän havaitsi, ettei kriittisen lämpötilan yläpuolella kaasua ja nestettä voida erottaa toisistaan.
Tuhkimo II – Unelmien prinsessa

Tuhkimo II – Unelmien prinsessa () on vuonna 2002 ensi-iltansa saanut elokuva. Se on jatko-osa elokuvalle "Tuhkimo".
Elokuvan piti ilmestyä Suomessa keväällä 2002, mutta julkaisua myöhästettiin syksylle. Elokuvan suomenkielinen dubbaus tehtiin heinäkuussa 2001.
Tarina.
Tuhkimon ystävät, hiiret, päättävät tehdä kirjan Tuhkimolle lahjaksi ja alkavat kuvitella tarinaa hänestä; Tuhkimo on mennyt naimisiin Prinssin kanssa ja hän muuttaa asumaan kuninkaan linnaan. Kaikki ei kuitenkaan suju hyvin, sillä Tuhkimo ei tunne linnan tapoja ja tekee aina kaiken juuri päinvastaisella tavalla, joten hän päättää uudistaa kaikki käytännöt ja onnistuu siinä. Tuhkimon laiskat sisarpuolet ja ilkeä äitipuoli raatavat töitä kartanossaan, kun Tuhkimo on lähtenyt. Tuhkimo haluaa kuitenkin auttaa toista sisarpuolta rakkausasioissa.
Vuoristoveturit

Vuoristoveturit ovat eräitä Wilbert Awdryn "Tuomas Veturi" -sarjan hahmoista.
Vuoristoveturit.
Vuoristovetureilla on kasvot myös perässä. Vuoristovetureilla on muun muassa Catherine-vaunu.
Kirjassa.
Pastori W. Awdry kirjoitti vuonna 1964 kirjan "Mountain Engines", jossa on neljä vuoristovetureista kertovaa tarinaa. Televisiosarjassa vuoristoveturit eivät koskaan esiintyneet.
Himmel aus blauem Feuer

Himmel aus blauem Feuer on Mirkka Rekolan kaksikielinen runokokoelma, joka on ensimmäinen laaja valikoima Rekolan runoja saksaksi.
Hurrikaani Edith

Hurrikaani Edith oli vuoden 1971 viides nimetty trooppinen myrsky Atlantin hurrikaanikaudella, ja tuon kauden voimakkain trooppinen hirmumyrsky. Saffirin-Simpsonin hurrikaaniasteikolla se luokiteltiin korkeimmalle tasolle viisi. Se surmasi 37 henkeä ja aiheutti suuria taloudellisia vahinkoja Venezuelan pohjoisosissa, Nicaraguassa, Hondurasissa, Belizessä, Meksikossa ja Yhdysvalloissa.
Se riehui syyskuun 5.–17. päivinä.
Hurrikaanin kehitys.
Hurrikaaniksi kehittyvä häiriö havaittiin syyskuun toisena päivänä pasaatituulten kohtaamisvyöhykkeellä. Se irtautui vyöhykkeestä, ja 5. syyskuuta säähavaintoelntokone ilmoitti matalapaineen muodostuneen. Edith sai nimen 7. syyskuuta. Kello 12.30 sen keskupaine oli 1 006 hPa, puolitoista tuntia myöhemmin jo 1 001 hPa. Seuraavana päivänä Edith saavutti hurrikaanin kokoluokan ja voimakkuuden. Se menetti voimaansa nopeasti ylittäesään Hondurasia, voimistui uudelleen Meksikonlahdella, aiheutti tuhoja meksikossa, kiersi takaisin merelle ja iski kolmannen kerran maihin Yhdysvalloissa Louisianan osavaltiossa, missä se aiheutti suuria tuhoja maanviljelylle.
Edith oli harvinaisen pienikokoinen ja intensiivinen hurrikaani, joka kehittyi vuodenaikaan nähden harvinaisen kaukana Karibian kaakkoisosassa.
Lohkominen (maanmittaus)

Lohkominen on Suomessa kiinteistötoimitus, jossa yhteen tai useampaan rekisteriyksikköön kuuluva rajoiltaan määrätty määräala muodostetaan eri kiinteistöksi tai siirretään ennestään olevaan kiinteistöön. Lohkomistoimituksen tekee joko maanmittauslaitoksen tai asemakaava-alueella kaupungin tai kunnan palveluksessa oleva viranomainen.
Lohkomistoimituksessa mukana olevien kiinteistöjen alueissa tapahtuu muutoksia. Lohkomisessa vahvistetaan muodostettavan kiinteistön rajat sekä kiinteistön käyttöön liittyvät oikeudet kuten osuudet yhteisiin alueisiin ja rasitteet. Lohkomisen jälkeen tieto uudesta kiinteistöstä tallennetaan julkiseen kiinteistörekisteriin. Lohkominen liittyy yleensä kiinteistökauppaan, mutta myös perintönä tai lahjana saatu määräala muodostetaan lohkomalla kiinteistöksi. Lohkominen on yleisin viranomaisten tekemä kiinteistötoimitus: vuodessa niitä tehdään noin 18 000.
Lohkomisia.
"Varsinaisessa lohkomisessa" yhteen rekisteriyksikköön kuuluva rajoiltaan määrätty alue lohkotaan yhdeksi tai useammaksi kiinteistöksi.
"Tontin lohkomisessa" lohkotaan sitovan tonttijaon mukainen määräala tontiksi asemakaava-alueella.
"Siirtolohkomisessa" määräala siiretään ennestään olevaan kiinteistöön.
"Yhteislohkominen" on kyseessä, kun useista kiinteistöistä (tai yhteisalueista) luovutetut määräalat muodostetaan yhdeksi uudeksi kiinteistöksi tai siirretään ennestään olevaan kiinteistöön. Yhteislohkomisella voidaan esimerkiksi muodostaa uusi kiinteistö, joka koostuu kahdesta eri kiinteistöstä erotetusta määräalasta.
"Yhteisen alueen lohkomisessa" yhteinen alue muodostetaan kiinteistöksi tai siiretään ennestään olevaan kiinteistöön.
"Yleisen alueen lohkomisessa" muodostetaan yleinen alue kiinteistöksi.
Emäkiinteistö, lohkokiinteistö ja kantakiinteistö.
Kun erotetaan määräala kiinteistöstä, kutsutaan ositettavaa kiinteistöä emäkiinteistöksi, määräalasta muodostettua kiinteistöä lohkokiinteistöksi ja emäkiinteistöstä jäljelle jäävää kiinteistöä kantakiinteistöksi.
Kantakiinteistö on 1.5.2001 alkaen saanut emäkiinteistön vanhan kiinteistötunnuksen. Aiemmin se vaihtui.
Vilho Ruuskanen

Vilho ”Ville” Ruuskanen (12. lokakuuta 1912 Terijoki – 7. lokakuuta 1980 Helsinki) oli suomalainen näyttelijä.
Ruuskasen ura alkoi Helsingin Kansanteatterissa, missä hän näytteli pitkään. Hänet muistetaan teattereissa operettisankarina. Sodan viihdyttäjiin kuuluneen Ruuskasen laulu-ura on jäänyt kuitenkin lähes pimentoon. Myöhemmin hän näytteli muun muassa lyhytikäiseksi jääneessä Suomen Työväen Teatterissa.
Ainoa pääosa Vilho Ruuskasella oli ruotsalaisen Anders Ejen romaaniin perustuvassa Nils Dahlströmin ja Oskar Tengströmin ohjaamassa Dollari-miljoonassa (1942), joka on kadonnut tai tuhoutunut. Muuten hänelle kertyi lähinnä pienehköjä osia ja avustajarooleja. Muissa huomattavissa elokuvarooleissaan Ruuskanen näytteli muun muassa seppä Kristoa elokuvassa Nummisuutarit (vuoden 1938 versio), näyttelijä Kimmo Arijoutsia elokuvassa Suomisen taiteilijat (1943) sekä luutnantti Autiota "Tuntemattomassa sotilaassa" (1955). Lisäksi hänellä oli rooleja "Pekka Puupää" -elokuvissa. Hänen viimeinen elokuvaroolinsa oli pieni näyttäytyminen elokuvassa "Täällä Pohjantähden alla" (1968).
Ruuskanen on haudattu Hietaniemen hautausmaan uurnalehtoon Helsinkiin.
Ilkka Pyysiäinen

Ilkka Pyysiäinen (s. 9. heinäkuuta 1959) on suomalainen dosentti ja teologian tohtori, jonka tutkimuskohteina ovat olleet erityisesti kognitiivinen uskontotiede, kristinusko ja buddhalaisuus. Hän on tutkinut myös uskonnollista ajattelua, uskonnollista kieltä ja uskonnollista kokemusta. Pyysiäinen tunnetaan myös ateistina ja uskontokriitikkona.
Keskustelupuheenvuoroja.
Kognitiivisessa uskontotieteessä Ilkka Pyysiäinen tutkii kategorioita, kieltä, tietoisuutta ja uskonnollisia käsitejärjestelmiä osana ihmisen ajattelua. Hän tutkii esimerkiksi ”jumalaa” kognitiivisena ihmisen tiedonkäsittelyn eli ajattelutavan kategoriana, jota on historian aikana käytetty hyvin monissa yhteyksissä. Pyysiäisen mukaan ”jumalan” luokka sijoittuu samalla kertaa ulkopuolelle rajatuksi ja kaiken sisäpuolen kattavaksi, joka todellistuu käyttäytymisessä ja kokemuksessa silloin, kun henkilö kokee olevansa (todellisuuden) rajalla. Samalla se hänen mukaansa sijoittuu sinne missä ihmisen tieto ja käsityskyky loppuu ja toimii muista ajattelun luokista riippumattomana luokkana, sillä se toimii todellisuuden ja ei-todellisuuden käsitteellisenä rajana.
Ilkka Pyysiäisen mukaan termi ”uskonto” on harhaanjohtavan abstrakti käsite, jolle ei löydy selkeää operationaalistettua määritelmää uskontotieteessä. Tämän vuoksi puhe uskonnon palauttamisesta johonkin muuhun on harhaanjohtavaa. Hänen mukaansa palauttaminen tieteessä on kuitenkin välttämätöntä, sillä kaikki tieteellinenkin tieto on palautettua käsitteen jossakin merkityksessä. Uskontotieteen avulla voidaan lisätä tieteellistä tietoa uskonnollisista ilmiöistä, mutta tieteen luonteeseen kuuluu, että se jättää aina jotakin huomioimatta ja on näkökulmasidonnaista.
Ilkka Pyysiäinen on arvostellut fideististä näkemystä uskonnosta. Fideistien mukaan uskonnot eivät väitä mitään todellisuudesta, vaan ovat sen sijaan eräänlaisia sisäisiä kuvia ihmisten mielenliikkeistä. Pyysiäinen huomauttaa, että uskovaisten enemmistö on aina ajatellut, että heidän uskonnolliset käsitteensä ja käsityksensä viittaavat todellisuuteen ja ovat tosia. Teologien väitteet uskonnollisten oppien vertauskuvallisuudesta ovat seurausta tieteen edistymisestä, yritys pelastaa uskonto tieteen edessä. Pyysiäisen mielestä on perusteltua sanoa, että uskonnollisiin käsityksiin sisältyy todellisuutta koskevia käsityksiä, jotka ovat ristiriidassa tieteen kanssa. Uskonto on osa arkiajattelua, joka on ristiriidassa tieteen kanssa samalla tavalla kuin moni muukin arkiajattelun käsitys.
Ei-tappava ase

Ei-tappava ase on ase, joka ei oikein käytettynä tapa eikä aiheuta huomattavia vaurioita kehoon. Ei-tappavia aseita kutsutaan Suomessa nimellä vähemmän vaaralliset voimakeinot (lyhennettynä V3). Näihin kuuluvat muun muassa paprika- ja kaasusumutin, teleskooppipatukka sekä etälamautin.
M/S Genca

M/S Genca () on alankomaalaisen Spliethoff -varustamokonsernin omistama ro-ro-rahtialus. Se on rakennettu vuonna 2007 Stocznia Szczecińska Nowa -nimisellä telakalla Szczecinissä, Puolassa. Kuollutta painoa aluksella on 18 250 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 640. "Genca" on rekisteröity Alankomaiden lipun alle ja sen kotisatama on Amsterdam. Nykyisin Gencalla liikennöi Transfennica.
Gencan sisaraluksia ovat M/S Timca, M/S Kraftca, M/S Trica, M/S Pulpca, M/S Plyca, M/S Steelca ja M/S Woodca.
Käyttöhistoria.
28. lokakuuta 2006 alus kastettiin. 14. huhtikuuta 2007 Gencalla tehtiin koematka ja toukokuussa se luovutettiin Spliethoffin omistukseen, joka rekisteröi aluksen Alankomaiden lipun alle. Kotisatamaksi tuli Amsterdam. Kesäkuun alussa alus siirtyi Transfennican liikenteeseen.
Jon (elokuva)

Jon on suomalainen elokuva vuodelta 1983. Sen on ohjannut Jaakko Pyhälä, joka laati myös elokuvan käsikirjoituksen yhdessä Heikki Vuennon kanssa. Nimihenkilöä näytteli Kari Väänänen ensimmäisessä elokuvapääosassaan.
Juoni.
Jon on nuori mies 1980-luvun alun Helsingissä. Hänen elämänsä päämäärä on kateissa. Levoton Jon purkaa ahdistustaan aggressiivisesti käyttäytyen väkivaltaisesti muun muassa tyttöystäväänsä kohtaan. Työnvälitystoimistossa Jonille tarjotaan työpaikkaa norjalaisessa kalanjalostustehtaassa. Tehdas sijaitsee Norjan pohjoisimmassa osassa. Edessä on vain aava Jäämeri. Tämäkään ei silti riitä Jonille, vaan hän lähtee suunnistamaan kohti maailmanlopun rantaa.
Kalatehtaassa Jon kohtaa Öljys-Heikin, alkoholisoituneen entisen toimittajan, joka sortuu epätoivoisin tekoihin saadakseen päivittäisen olutannoksensa.
Vastaanotto.
"Jon" sai elokuvateattereissa n. 39 000 katsojaa. Tekijät olivat ilmoittaneet, että elokuvan pitäisi saada 120 000 katsojaa, jotta se ei tuottaisi tappiota. Pyhälän perustama elokuvan tuotantoyhtiö Tambur Oy meni konkurssiin samana vuonna.
Monet kriitikot pitivät elokuvasta. Sen katsottiin lunastavan ne nuorisokuvauksen lupaukset, joita Tapio Suominen oli viritellyt elokuvassaan "Täältä tullaan elämä!" (1980). Pertti Mutasen Cinemascope-kuvaus sai paljon kiitosta. Tämän lisäksi elokuvan pääosan esittäjiä, Kari Väänästä ja Vesa-Matti Loiria kiiteltiin heidän intensiivisestä paneutumisestaan roolihahmoihinsa. Sen sijaan elokuvan naiskuvan arvosteltiin jatkavan seikkailuelokuvien konservatiivista perinnettä.
Kymmenestä suomalaisesta ensi-iltakriitikosta yksi ("Soundin" Asko Alanen) antoi "Jonille" täydet neljä tähteä, kaksi kolme tähteä, yksi kaksi tähteä, neljä yhden tähden ja yksi ei ollut arvioinut elokuvaa. Keskiarvoksi tuli "Projektio"-lehden laskukaavalla 2,11 tähteä neljästä.
Mainonta.
Jonin mainoslause oli "nuoren miehen raju odysseia". Tämän lisäksi elokuvaa mainostettiin ensimmäisenä suomalaisena täysleveänä scope-elokuvana, jossa oli Dolby-stereoääni. Kuvaaja Pertti Mutanen sekä äänittäjät Matti Kuortti ja Paul Jyrälä loivat silmiä ja korvia hivelevän kauniin kuva ja -äänimaiseman, joiden vastakohtana olivat Jaakko Pyhälän raadollinen ihmiskuvaus.
Vesa-Matti Loiri ja Öljys-Heikki.
Loiri on maininnut Öljys-Heikin näyttelijänuransa läheisimmäksi roolikseen. Elokuva esitettiin Suomalaisen elokuvan festivaaleilla Turussa vuonna 2006. Siellä Loiri muisteli kaiholla kuvausaikaa pienessä norjalaisessa kylässä Jäämeren rannalla.
Die Burger

Die Burger on eteläafrikkalainen, afrikaansinkielinen päivittäinen sanomalehti. Sitä julkaisee viestintäyhtiö Naspers. Vuonna 2006 lehdellä oli 99 288 kappaleen levikki Itä- ja Länsi-Kapin provinsseissa, ja se on siten Etelä-Afrikan neljänneksi suurin sanomalehti ja toiseksi suurin afrikaansinkielinen sanomalehti. Sen ensimmäinen numero ilmestyi 26. heinäkuuta vuonna 1915. Alkujaan sanomalehti oli hollanninkielinen, kantaen hollanninkielistä nimeä "De Burger".
Aawastock

Aawastock on Ylitorniolla Aavasaksan vaaralla järjestettävä rockfestivaali. Festivaali järjestettiin Aavasaksan Kruununpuiston luonnonsuojelualueella 8.–9.7.2022. Tapahtumaa on aiemmin järjestetty vuosina 2002−2007 ja 2009. Päälavana toimii Kruununnäyttämö ja toinen lava on sijoitettu Keisarinmajan pihalle.
Vuonna 2022 Aawastockissa esiintyvät muun muassa Arppa, Litku Klemetti, Samae Koskinen, Risto, Absoluuttinen Nollapiste, Lyyti, SUAD ja Joose Keskitalo &amp; Mystic Revelation of Teppo Repo.
Vuonna 2007 Aawastock järjestettiin 21.–22. heinäkuuta. Esiintyjinä olivat muun muassa Jukka Poika &amp; Tiskipekka, Gommi ja Pommi, Absoluuttinen Nollapiste, Amoc, Laakso, Viikate, Maj Karma, Morley ja Stalingrad Cowgirls.
Vuonna 2008 Aawastock vietti välivuoden palaten uudelleen juhannuksena 2009. Taloudellisen tilanteen kiristymisestä johtuen tapahtuma ei kuitenkaan saanut jatkoa vuonna 2010.
M/S Kraftca

M/S Kraftca () on alankomaalaisen Spliethoff -varustamokonsernin omistama ro-ro-rahtialus. Se on rakennettu vuonna 2006 Stocznia Szczecińska Nowa -nimisellä telakalla Szczecinissä, Puolassa. Kuollutta painoa aluksella on 18 250 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 640. "Kraftca" on rekisteröity Alankomaiden lipun alle ja sen kotisatama on Amsterdam. Nykyisin Kraftcalla liikennöi Transfennica.
Kraftcan sisaraluksia ovat M/S Timca, M/S Genca, M/S Trica, M/S Pulpca, M/S Plyca, M/S Steelca ja M/S Woodca.
Käyttöhistoria.
10. kesäkuuta 2006 alus laskettiin vesille. 30. marraskuuta se luovutettiin Spliethoffin omistukseen, joka rekisteröi aluksen Alankomaiden lipun alle. Kotisatamaksi tuli Amsterdam. Joulukuussa alus siirtyi Transfennican liikenteeseen.
Mauno Tamminen

Mauno Johannes Tamminen (14. elokuuta 1920 Turku – 15. helmikuuta 1977 Helsinki) oli suomalainen poliitikko, joka toimi Suomen Kansan Demokraattisen Liiton pääsihteerinä vuosina 1962–1964 ja Yleisradion apulaisjohtajana vuosina 1965–1977. Tamminen kuului myös Suomen Kommunistisen Puolueen keskuskomiteaan vuosina 1960–1969.
Perhetausta.
Mauno Johannes Tamminen syntyi Juho Emil Tammisen ja Fanni Maria os. Kantosen pojaksi. Mauno Johannes avioitui Sanni Koistisen kanssa.
Koulutus.
Tamminen kävi vuonna 1940 kauppakoulun. Hän taisteli jatkosodassa sen alkuvaiheessa, mutta hän karkasi rintamalta tammikuussa 1942. Rauhan tultua Tamminen ryhtyi opiskelemaan suorittaen aluksi Sirola-opiston. Hän valmistui ylioppilaaksi keväällä 1950 ja pääsi tämän jälkeen opiskelemaan oikeustiedettä SKP:n stipendillä. Valmistuttuaan yliopistosta lainopin kandidaatiksi vuonna 1956 Tamminen siirtyi Moskovaan puoluekouluun.
Opintojensa ohella Tamminen työskenteli SKDL:n kunnallissihteerinä vuosina 1950–1957. Hän myös opetti Sirolassa kirjanpitoa. Moskovasta paluun jälkeen Tammisesta tehtiin SKDL:n toiminnanjohtaja vuosiksi 1958–1961 ja myöhemmin pääsihteeri. Tamminen kuului myös Rakennusliiton hallitukseen vuodesta 1959 ja hän toimi Sukeltajaliiton sihteerinä vuodesta 1960.
SKDL:n johdossa Tamminen ajoi 1960-luvun alussa linjaa, joka korosti voimakkaasti vasemmiston yhteistoiminnan tarvetta. Hän tahtoi yhdistää työväenpuolueiden voimat hallitusyhteistyön merkeissä. Vuonna 1964 hänet päätettiin kuitenkin siirtää syrjään puoluetehtävistä ja hänet lähetettiin Yleisradion palvelukseen. Hän toimi vuosina 1965–1975 Yleisradion talousasiain apulaisjohtajana ja siirtyi vuoden 1976 alusta talousjohtajaksi sosiaalidemokraatti Aarne Paanasen jäätyä eläkkeelle. Yleisradion vuosinaan Tamminen alkoholisoitui ja hän kuoli ennenaikaisesti. Hänen seuraajakseen tuli SKDL:n Aimo Haapanen.
Päiväkivi

Päiväkivi () oli kylä entisen Vuokselan kunnan eteläosassa Neuvostoliitolle luovutetulla alueella. Kylä sijaitsee Ison ja Pikku Vuoksen välisen niemen tyviosassa. Virallisesti Päiväkiveen kuului myös Vuokselan kirkonkylä Virkkilä, mutta se katsottiin yleensä omaksi kyläkseen. Virkkilän ja varsinaisen Päiväkiven erotti toisistaan metsäalue. Päiväkivi rajoittui pohjoisessa Virkkilään ja Pikku Vuokseen eli Vuoksen pohjoiseen laskuhaaraan, idässä Noisniemeen, etelässä Isoon Vuokseen ja lännessä Uuteenkylään. 
Nykyisin kylän alue kuuluu Leningradin alueen Käkisalmen piiriin. Alueella ei ole kuitenkaan asutusta. Rakennuksiakaan ei ole jäljellä, sillä ne ovat joko tuhoutuneet tai siirretty muualle.
Kyläkuvaus.
Päiväkiven kylässä oli 1930-luvulla parikymmentä taloa. Kyläkeskustan ympärillä sijainneiden peltojen lisäksi taloilla oli runsaasti viljavia rantamaita. Päiväkiven ja Virkkilän yhteinen kansakoulu sijaitsi kyliä erottavalla metsätaipaleella maantien varrella. Suurin osa asukkaista sai elantonsa maa- ja metsätaloudesta. Sivuelinkeinona harjoitettiin kalastusta.
Päiväkiven kautta kulki maantie Virkkilästä Noisniemeen. Päiväkiven kohdalla siitä erkani tie joka vei Virkkilästä Oravaniemen lossille, josta pääsi edelleen Valkjärvelle.
Historia.
Päiväkiven kylä on saanut nimensä Päiväkivi-nimisestä Pähkinäsaaren rauhan (1323) rajamerkistä. Ennen Vuokselan kunnan perustamista vuonna 1914 Päiväkiven kylä kuului Valkjärven kuntaan. 
Talvisodassa Päiväkiveä ei vallattu, mutta vuoden 1940 rauhansopimuksen mukaan se oli kuitenkin luovutettava. Väestö oli evakuoitu jo sodan aikana muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 alue oli taas luovutettava ja väestö evakuoitava.
Saharan demokraattisen arabitasavallan lippu

Saharan demokraattisen arabitasavallan lippu on ollut käytössä vuodesta 1970 lähtien. Lipun suhteet ovat 1:2.
Lipussa on panarabialaiset värit; punainen, musta, valkoinen ja vihreä. Kuunsirppi ja tähti lipun keskellä symboloivat islamia. Saharan demokraattisen arabitasavallan lipulla ja Palestiinan lipulla on paljon yhdennäköisyyttä keskenään.
Simvastatiini

Simvastatiini on statiineihin kuuluva kolesteroliarvon alentamiseen tarkoitettu lääke. Sitä myydään muun muassa kauppanimillä Zocor ja Lipcut, ja siitä on olemassa lukuisia geneerisiä valmisteita. 
Käyttö.
Simvastatiinia käytetään hyperkolesterolemian hoitoon ja sepelvaltimotaudin ehkäisyyn. Simvastatiini alentaa veren LDL-kolesterolin pitoisuutta jopa puolella, mutta ei juurikaan vaikuta HDL-kolesterolin tai triglyseridien pitoisuuksiin. Simvastatiini myös estää ateroskleroosin etenemistä osittain tuntemattomilla mekanismeilla. 
Simvastatiinin käytön suhteen tulee olla varovainen, jos käyttää esimerkiksi seuraavia lääkeaineita: gemfibrotsiili, betsafibraatti, niasiini, syklosporiini, itrakonatsoli, ketokonatsoli, erytromysiini, klaritromysiini, ritonaviiri, indinaviiri, nefatsodoni, digoksiini tai varfariini.
Sivuvaikutukset.
Simvastatiini on yleensä hyvin siedetty lääke. Harvinaisena haittavaikutuksena, kuten muillakin statiineilla, voi ilmetä rabdomyolyysia. Se tulee esiin lihaskipuna tai -heikkoutena. Joillakin simvastatiinia käyttävillä henkilöillä maksa-arvot eli seerumin transaminaasitasot voivat tilapäisesti kohota. Simvastatiinia ei tulisi käyttää raskauden aikana.
Nils Utsi

Nils Reidar Utsi (22. heinäkuuta 1943 Teno, Finnmarkin lääni, Norja – 1. tammikuuta 2019) oli norjansaamelainen näyttelijä.
Utsi tuli tunnetuksi norjalaisessa televisiosarjassa "Ante" (1975). Hän näytteli merkittävää sivuosaa Jaakko Pyhälän elokuvassa "Jon" (1983) sekä yhtä pääosaa Nils Gaupin ohjaamassa ensimmäisessa kokopitkässä saamenkielisessa elokuvassa "Tiennäyttäjä" (1987). Hän oli mukana myös elokuvassa "Kautokeinon kapina" (2008).
Utsi kuoli 1. tammikuuta 2019.
VEGF-C

VEGF-C () eli verisuonen endoteelin kasvutekijä-C on merkittävin imusuonten kehitystä ja kasvua säätelevä kasvutekijä. Sen vaikutuksia imusuonten pinnalla välittää VEGFR-3-reseptori. VEGF-C sitoutuu myös VEGFR-2 -reseptoriin, joka välittää verisuonten kasvua ja kehitystä. VEGF-C on löydetty ja sen toiminta selvittiin Kari Alitalon laboratoriossa.
VEGF

VEGF (), myös VEGF-A, eli verisuonen endoteelin kasvutekijä-A on tärkein verisuoniston sikiön aikaista kasvua ja kehitystä säätelevä kasvutekijä. Se on elintärkeä myös aikuisissa yksilöissä ja saa aikaan verisuonten kasvua muun muassa haavojen parantumisessa, luutumisessa ja naisten kuukautiskierron aikana. 
VEGF sitoutuu kahteen reseptoriin, VEGFR-1:een ja VEGFR-2:een, jotka ilmentyvät lähinnä verisuonten endoteelisoluissa. Koska verisuonten kasvu on elintärkeää myös syöpäkasvainten kasvulle ja leviämiselle, VEGF:n estosta eli anti-angiogeneesista, ajatellaan tulevan tärkeä syövän hoitomuoto. 
Geeniterapian avulla voidaan VEGF:aa eläinkokeissa ilmentää hapenpuutteesta kärsivissä kudoksissa, muun muassa sydänlihaksessa sepelvaltimotaudin yhteydessä ja alaraajoissa valtimokovettumataudin yhteydessä, jolloin lisääntyvä verisuonitus parantaa kohdekudoksen verenkiertoa. Kliiniset tutkimukset ovat käynnissä akatemiaprofessori Seppo Ylä-Herttualan johtamassa tutkimusryhmässä.
Coop

Coop voi tarkoittaa ainakin seuraavia:
Henkilöitä:
Muita merkityksiä:
BMP (tiedostomuoto)

.BMP tai .DIB (Microsoft Windows / OS/2 bitmap, Device-Independent Bitmap) on, joko pakkaamaton tai RLE-pakattu tiedostomuoto bittikarttakuville. Se on Windows-käyttöjärjestelmän pääasiallinen bittikarttakuvamuoto, mutta sitä käytetään myös muissa ohjelmissa sen yksinkertaisuuden ja vallitsevuuden vuoksi.
BMP-tiedostomuodossa kuvan pikselit on talletettu tiedoston lukusuuntaan nähden "ylösalaisin". Ensimmäinen pikselitietue kertoo kuvan vasemman alareunan värin, josta pyyhkäisyviiva () etenee vasemmalta oikealle, ja tästä rivin kerralla kohti yläreunaa. Viimeisenä ilmoitetaan oikean yläreunan väriarvo. Esimerkiksi selaimessa hitaasti latautuva BMP-kuva näkyy siis latautuvan alhaalta ylös.
Pikselit voidaan tallentaa joko 24-bittisenä eli 16 777 216 väriä sisältävänä, 8-bittisenä eli 256 väriä sisältävänä, 4-bittisenä eli 16 väriä sisältävänä, tai yksibittisenä ja yksivärisenä maskina, jolloin kuva tallentuu mustavalkoisena. 
BMP kehitettiin Microsoftin ja IBM:n OS/2 -käyttöjärjestelmää varten, ja myöhemmin Microsoft käytti sitä Windows-käyttöjärjestelmässään. Tiedostomuoto ei ole pysynyt vakiona aikojen saatossa, vaan esimerkiksi Windows XP toi mukanaan 32-bittisen värisyvyyden ja alfakanavan. Koska erilaisia versioita on paljon, kaikenlaisten BMP-kuvien avaaminen ei ole triviaalia. Sen sijaan perusmuotoisen BMP-tiedoston teko on helppoa ja se toimii kaikissa ympäristöissä.
Assens

Assens on Tanskassa Etelä-Tanskan alueella sijaitsevan Assensin kunnan keskustaajama. Vuoden 2012 alussa taajamassa oli 6 072 asukasta.
Assens on taajaman lisäksi ollut aiemmin myös kaupunki. Paikkakunta sijaitsee Fynin saaren länsiosassa.
Historia.
Kaupungin nimi mainitaan ensi kertaa kuningas Valdemarin maakirjassa vuodelta 1231. Vuonna 1524 paikkakunta sai kaupunkioikeudet () kuningas Fredrik I:ltä. Joitakin vuosia myöhemmin kuningas Kristian III hajotutti paikan lähes maan tasalle Øksnebjergin taistelun jälkeen. Samalla hajotettiin kaupunkia aiemmin ympäröinyt muuri.
Kristian IV:n aikana kaupunki linnoitettiin uudelleen, mutta ruotsalaiset joukot ryöstivät kaupungin taas vuonna 1658.
Keskiajalla Assens oli pääasiallinen Slesvigistä tulevan ja Kööpenhaminan–Hampurin liikenteen risteyskohta. Kaupungin kahdeksankulmaisesta tornistaan tunnettu ”Meidän Rouvamme kirkko” () juontaa juurensa 1400-luvulle.
1800-luvulla kaupunki kehittyi voimakkaasti saadessaan kunnollisen sataman 1820, kaasulaitoksen 1855 ja rautatieyhteydet Tommerupista 1884.
1900-luvun puolivälissä Assens menetti merkityksensä Jyllannin ja Fyn-saaren liikenteen solmukohtana, kun Middelfartiin rakennettiin ensimmäinen Vähän-Beltin ylittävä silta. Samalla kaupungin kehitys taantui.
Hyadit (mytologia)

Hyadit (, "satavat") olivat kreikkalaisessa mytologiassa nymfisisaruksia, jotka toivat sateen mukanaan. He eivät esiinny roomalaisessa mytologiassa, jossa Pluvius on Juppiterin epiteetti tarkoittaen ”häntä, joka tuo sateen”. Hyginuksen mukaan he olivat aiemmin Dodonan nymfejä, jotka huolehtivat Dionysoksesta lapsena. Heistä käytetyt nimitykset dodonidit ja nysiadit ovat saaneet alkunsa tästä yhteydestä.
Hyadit olivat Atlaksen tyttäriä ja Hyaan sisaria, joskin Hyginus kertoo kuulleensa myös version, jossa heidän vanhemmikseen on nimetty Hyas ja Boiotia. Heidän nimensä kerrotaan juontuvan siitä, että Hyaksen kuoltua metsästysonnettomuudessa he itkivät syvästi suruaan menetettyään veljensä, tai vaihtoehtoisesti nimi on johdettu suoraan heidän veljensä nimestä. Hyadit muutettiin tähtikuvioksi, joka asetettiin Härän sarvien väliin. Toisen version mukaan Zeus ylensi heidät tähdiksi kiitokseksi siitä, että he pelastivat hänen poikansa Dionysoksen Lykurgokselta viemällä hänet turvaan Inon luokse Thebaan tai vaihtoehtoisesti Thetiksen suojiin.
Yleensä hyadeja käsitettiin olevan seitsemän tähtien lukumäärän mukaisesti. Hyginus nimeää heidän olevan Ambrosia, Eudora, Pedile, Koronis, Polykso, Fyto ja Thyone. Hyadit olivat Plejadien sisaria.
Antiikin Kreikassa uskottiin Hyadien tähtijoukon nousun ja laskun tuovan aina sateen mukanaan, mistä juontaa yhteys mytologian ja tähtitieteen välille.
Runeberg, Lönnrot, Snellman

Runeberg, Lönnrot, Snellman on Harry Kivijärven suunnittelema muistomerkki. Se sijaitsee Turun yliopiston päärakennuksen edustalla Turun Yliopistonmäellä. Muistomerkki kuvaa kolmea kansallista suurmiestä, jotka aloittivat opiskelunsa Turun akatemiassa vuonna 1822.
Vuonna 1962 järjestettiin J. L. Runebergin, Elias Lönnrotin ja J. V. Snellmanin muistomerkin suunnittelukilpailu. Kilpailun voitti Harry Kivijärven teos. Kivijärven suunnittelema ja Suomen Kulttuurirahaston lahjoittama muistomerkki pystytettiin vuonna 1968.
Muistomerkki on valmistettu mustagraniitista ja se esittää Runebergiä, Lönnrotia ja Snellmania nuorina ylioppilaina. Se tunnetaan myös nimellä "Kolme vekkulia".
Aristandros

Aristandros Telmessoslainen (; syntyi ennen vuotta 256 eaa. ja kuoli vuoden 323 eaa. jälkeen.) oli Aleksanteri Suuren suosikkitietäjä, jolla oli Aleksanteriin suuri vaikutus. 
Antiikin lähteiden mukaan hän teki useita ennustuksia, joista ensimmäinen tapahtui ennen Aleksanterin syntymää ja viimeinen vasta Aleksanterin kuoleman jälkeen. Osa näistä tapahtumista on luultavasti keksittyjä. Aristandros kirjoitti tiettävästi myös teoksia, jotka esimerkiksi Plinius vanhempi mainitsee.
Kuohu

Kuohu on kaupunginosa, kylä ja taajama Jyväskylän länsiosassa, valtatie 23:n varressa aivan Petäjäveden kunnan rajalla. Kylä tunnetaan ehkä parhaiten Suomen rallissa usein ajetusta Kuohun erikoiskokeesta. Haapamäki–Jyväskylä-rata kulkee Kuohun kylän kautta.
Merkittäviä tapahtumia Kuohun historiassa.
Kuohun kylä syntyi 1800-luvun lopulla paikkakunnalla alkaneen myllytoiminnan ympärille. 1920-luvulta lähtien merkittävä työnantaja oli Kuohu Oy:n sahalaitos. Kuohulla oli myös terva- ja tynnyritehdas. Suojärven kunnasta evakkoon lähtenyt Toras Oy osti sahan vuonna 1940. Parhaimmillaan saha työllisti 70 henkeä vakituisesti, ja talvisin puunkuljetuksessa saattoi olla työssä jopa 200 miestä ja hevosta.
Kuohu kuului vuoden 2009 kuntaliitokseen saakka Jyväskylän maalaiskuntaan, ja Toraksen sahan ansiosta se oli työpaikoiltaan omavarainen. Asukkaiden työpaikat olivat kävelymatkan päässä kotoa. Saha lopetti toimintansa 1980-luvun alussa, jonka seurauksena asukkaita muutti pois ja Kuohun asukasluku putosi 600 hengestä neljäänsataan. Kuohun kohdalla oli aiemmin rautatieseisake, joka poistettiin käytöstä vuonna 1984.
Vuonna 1965 järjestetty Jukolan viesti lähti liikkeelle Kuohulta. Vuonna 1987 järjestetty hiihtosuunnistuksen Suomen-mestaruuskilpailu kilpailtiin Kuohun ja Sarvenperän alueella.
Kuohulta on lähtöisin maailmallakin tunnettu pullovesi Kuohun kirkas. Se oli aikanaan ensimmäinen pulloveden myynnin aloittanut yritys Suomessa. Se palkittiin vuonna 2005 maailman toiseksi parhaana pullovetenä Berkeley Springsin kansainvälisessä laatu- ja makukilpailussa Länsi-Virginiassa.
Kylän palvelut.
Kuohulla toimivat pitkään Kuohun baari ja kyläkauppa Nuutinen. Ne lopettivat toimintansa 27. maaliskuuta 2010. Toiminta loppui, kun alusta alkaen toimintaa hoitaneet omistajat siirtyivät eläkkeelle. Baari toimi Kuohulla vuodesta 1969 asti ja täytti maaliskuun alussa 41 vuotta. Kylällä toimi pitkään oma postikonttori. Asiamiesposti lopetti toimintansa 26. helmikuuta 2010. Kuohulla oli aloittanut 1. marraskuuta 2012 kyläkaupan tiloissa uusi kyläkauppa, nimeltään Kuohun Kauppa, joka oli erikoistunut lähiruokaan ja jonka yhteydessä oli ollut myös kahvilatoimintaa. Kuohun Kauppa lopetti toimintansa lauantaina 11. kesäkuuta 2017. Kesällä 2020 Kuohun koulun vanhempaintoimikunta yhteistyössä muiden Kuohun yhdistysten kanssa, rakensi laavun Iso-Lampsijärven rannalle. Kuohulla on kylätalo, jossa järjestetään erilaisia tapahtumia ja juhlia. Kuohun kylätalo on rakennettu vuonna 1927.
Rostislav Klesla

Rostislav Klesla (s. 21. maaliskuuta 1982 Novy Jicin, Tšekkoslovakia) on tšekkiläinen aktiiviuransa päättänyt jääkiekkoilija. Hän on yksi tunnetuimmista niin sanotun uudemman aallon tšekkiläisistä pelaajista.
Juniorivuotensa Klesla pelasi Kanadan juniorisarjoissa. Hän teki paljon pisteitä varman ja tehokkaan puolustuspelin lisäksi, ja hänet varattiinkin neljäntenä vuonna . Hän pelasi Columbus Blue Jacketsin riveissä varausvuodestaan alkaen kymmenellä kaudella. 
Helmikuussa 2011, kesken kauden , Klesla siirtyi Phoenix Coyotesiin pelaajakaupassa, jossa Coyotes sai hänen lisäkseen hyökkääjä Dane Byersin, ja jossa Blue Jackets sai puolustaja Sami Lepistön ja hyökkääjä Scottie Upshallin.
Insinöörisormus

Insinöörisormus on insinöörien ammattisormus. Sormus kertoo ammattikunniasta ja perinteestä, ja sillä on Suomessa jo yli 40 000 kantajaa. Sormuksessa on vuodesta 1962 lähtien ollut Insinööriliiton tunnus, suhdeviivaimen poikkileikkaus. Tunnuksen on suunnitellut taidegraafikko Olof Eriksson. Erityisesti Tampereen teknillisen opiston oppilaskunnan keskuudessa käytettiin ratas-mutterisormusta ennen nykyistä sormusta.
Sormuksia valmistetaan keltakullasta, palladium-seostetusta valkokullasta ja perinteistä mallia myös hopeasta. Lisäksi on jubilee-malli, joka on koristettu timantein. Perinteisen mallin leveys on 4,8 mm ja siron mallin 3,3 mm. Sormusta pidetään vasemman käden keskisormessa. Yksinoikeus insinöörisormusten välittämiseen on Insinööriliitolla.
Shambo

Shambo oli kuusivuotias friisiläinen sonni, joka eli hindujen Skanda Valen temppelissä lähellä Llanpumsaintia Walesissä. 
Shambolla todettiin eläinlääkärin tarkastuksessa ihokokeessa 27. huhtikuuta 2007 eläintuberkuloosi, jonka jälkeen Department for Environment, Food and Rural Affairs (DEFRA) määräsi eläimen teurastettavaksi. Määräystä seurasi kolmikuukautinen oikeustaistelu, mukaan lukien vetoomus hallintotuomioistuimeen, joka julisti päätöksen mitättömäksi sillä perusteella, että se rikkoi Euroopan ihmisoikeussopimuksen 9. artiklaa. Walesin kansalliskokouksen hallitus vetosi kuitenkin päätöksestä ja vetoomustuomioistuin määräsi 23. heinäkuuta 2007 eläimen teurastuksen lailliseksi.
Temppelin edustajien mukaan ihokokeella tehty tuberkuloosidiagnoosi ei ole riittävän tarkka ja Shamboa tutkineen eläinlääkärin mukaan sillä ei ollut oireita. Walesin kansalliskokouksen raportin mukaan koe ilmaisee 99,9 %:n tarkkuudella altistuksen tuberkuloosinbakteerille ja diagnoosin voi varmistaa vain ruumiinavauksessa. Ihokokeen hyväksyvät Euroopan unioni ja World Organisation for Animal Health. Temppelin mukaan eläintä voisi hoitaa antibiooteilla ja se pyysi lupaan hoitoon, mutta Britanniassa ei ole hyväksytty yhtään antibioottivalmistetta eläintuberkuloosin hoitoon.
Temppelille ilmoitettiin eläimen viennistä pois torstaina 26. heinäkuuta 2007 kello 08:00. Eläinlääkärit saapuivat kello 8:50 poliisin kanssa, mutta munkit eivät päästäneet heitä sisään. Poliisit tulivat uudelleen paikalle oikeuden määräyksen kera kahdelta iltapäivällä ja sen jälkeen neljältä leikkuuvälineiden kanssa, joilla he pääsivät portista läpi ja poistivat paikalta protestoijat, joista osa oli tullut paikalle Uudesta-Seelannista ja Sveitsistä asti. Eläin saatiin kuljettua teurastajalle puoli kahdeksan aikaan illalla. Walesin kansalliskokouksen hallitus ilmoitti, että ruumiinavauksessa sonnissa oli löydetty tuberkuloosin merkkejä.
Heavy Metal (piirroselokuva)

Heavy Metal on vuonna 1981 valmistunut Gerald Pottertonin ohjaama kanadalainen piirroselokuva. Se perustuu yhdysvaltalaiseen "Heavy Metal" -sarjakuvalehteen, joka on versio ranskalaisesta "Métal hurlant" -lehdestä. Elokuva erosi aikansa muista piirroselokuvista sisältämällä runsaasti seksiä ja väkivaltaa. 
Elokuva kertoo salaperäisestä Loc-Nar-nimisestä pallosta, joka kiertää ihmiseltä toiselle ympäri avaruutta. Se kertoo matkoistaan pikkutytölle. Elokuva sekoittaa scifiä, fantasiaa, komediaa, draamaa ja jopa hieman kauhua. 
Elokuvaan tehtiin jatko-osa vuonna 2000 nimeltä "Heavy Metal 2000".
Sogdiana

Sogdiana eli Sogd (, muinaispersiaksi "Sughuda", , ) oli muinaisten sogdien asuttama maakunta Zeravšan- ja Kaškadarja-jokien varsilla nykyisten Uzbekistanin ja Tadžikistanin alueella. Sen keskuksena toimi Marakanda eli nykyinen Samarkand.
500–300-luvuilla eaa. Sogdiana kuului akemenidien valtakuntaan. Vuosina 329–328 sen asukkaat kävivät Spitamenesin johdolla sitkeää taistelua Aleksanteri Suuren joukkoja vastaan. Aleksanterin kuoltua alue kuului seleukidien valtakuntaan, 200-luvulta eaa. Kreikkalais-baktrialaiseen kuningaskuntaan ja ajanlaskumme ensimmäisinä vuosisatoina Kušana-valtakuntaan. 300–400-luvuilla Sogdianan valtasivat valkoiset hunnit, 500–600-luvuilla turkkilaiset ja 600–700-lukujen vaihteessa arabit.
300–700-luvuilla Sogdianassa oli useita autonomisia ruhtinaskuntia. Alueella oli huomattava merkitys idän kansojen talous- ja kulttuurielämässä. Sogdilaiset kauppiaat hallitsivat silkkikauppaa. Kiinan ja Keski-Aasian Mervin välisille karavaaniteille perustettiin sogdilaisia siirtokuntia. 400–700-luvuilla rakennettiin monumentaalirakennuksin koristettuja linnoitettuja kaupunkeja. Kuvataiteessa on turkkilaisia, iranilaisia, intialaisia, kiinalaisia ja bysanttilaisia vaikutteita. Sogdin kieli tunnetaan 300–900-luvuilla laadittujen buddhalaisten, manikealaisten ja nestorialaisten tekstien perusteella.
Sogdianassa tunnettiin paperinvalmistus jo 300-luvulla.
House of Pain (albumi)

House of Pain on House of Painin ensimmäinen studioalbumi. Albumi julkaistiin 21. heinäkuuta 1992. Singleinä julkaistiin "Jump Around/House of Pain Anthem, Top O' the Morning to Ya" sekä "Shamrocks and Shenanigans".
Levyn kannessa olevassa logossa lukee "Fine Malt Lyrics", ja se usein virheellisesti ymmärretäänkin albumin nimeksi. Levy nousi Billboardin listalla sijalle 14 ja R&amp;B/Hiphop listalla sijalle 16.
Deanin luku

Deanin luku ("De") on dimensioton suure, jota käytetään kierreputkien ja -kanavien yhteydessä. Deanin luku kuvaa keskipakovoimien suhdetta viskoosivoimiin ja määritellään yhtälöllä
formula_1
Esimerkiksi donitsille "d_i" on donitsin putken sisähalkaisija ja "D" on koko donitsin halkaisija. Deanin lukua merkitään toisinaan myös symbolilla "Dn".
Tikkurilan Palloseura

Tikkurilan Palloseura (TiPS) on Itä-Vantaalla Tikkurilan ja Hakunilan alueella toimiva erityisesti jalkapalloon erikoistunut urheiluseura. Seura perustettiin vuonna 1958.
Tikkurilan Palloseuran tavoitteena on antaa alueen lapsille ja nuorille turvallinen ja sosiaalinen kasvuympäristö jalkapallon parissa ja luoda heille mahdollisuudet kehittyä pelaajana valmennuslinjansa avulla. Kaikilla halukkailla on mahdollisuus liittyä seuraan. Seura kouluttaa valmentajansa ja toteuttaa Suomen Palloliiton Kaikki pelaa -ohjelmaa.
Tikkurilan Palloseura, Vantaan Jalkapalloseuran ja joukko muita vantaalaisseuroja perustivat AC Vantaan vuonna 1998.
Joukkueet.
Miehet.
Tikkurilan Palloseuran miesten edustusjoukkue on pelannut Ykkösessä vuosina 1996–1997 ja Kakkosessa 1980–1985, 1991–1992, 1995, 1998, 2004 ja 2011. Kaudella 2023 miesten edustusjoukkue pelasi miesten Kakkosta. Kaudella 2024 joukkue pelaa Kolmosessa. Seuran miesten reservijoukkue TiPS/2 pelaa Nelosessa. Joukkueen paikallisvastustaja on VJS, joka pelaa kaudella 2024 Kakkosessa. Paikallisotteluita kutsutaan nimellä Vantaan Derby. Seuran edustusjoukkueessa ovat pelanneet muun muassa Martti Puolakainen, Oliver Antman, Aatu Hakala, Aleksi Ristola ja Kalle Sotka
Naiset.
Seuran naisten edustusjoukkue on pelannut ylimmällä sarjatasolla, nykyisessä Kansallisessa Liigassa, vuosina 1995–1997, 2004–2010, 2016 ja 2018–2021. Lokakuussa 2021 seura ilmoitti luopuvansa naisten edustusjoukkueen Kansallisen Liigan sarjapaikasta.
Paolo Tofoli

Paolo Tofoli (s. 14. elokuuta 1966) on italialainen lentopalloilija, pelipaikaltaan passari.
Ura.
Tofoli esiintyi Italian A1-liigassa jo 19-vuotiaana Padovassa. Padovassa Tofoli pelasi peräti viisi vuotta, kunnes siirtyi todelliseen suurseuraan, Sisley Volleyhin. Sisley Volleyssa hän voitti muun muassa Italian A1-liigan ja CEV Cupin. Sisley Volleyssa pelatessaan hän nousi yhdeksi joukkueen tähdistä. 
Monta vuotta Sisley Volleyssa pelattuaan Paolo Tofoli lähti hakemaan uusia haasteita ja siirtyi Ferraran joukkueeseen kaudeksi kunnes päätti lähteä Roomaan pelaamaan vuonna 1998. Roomassa Tofoli nosti joukkueen profiilia valtavasti loistavalla passipelillään ja Rooma voittikin A1-liigan mestaruuden sekä CEV Cupin mestaruuden vuonna 2000. Tofoli siirtyi 2001 kaudella Trentinoon pelaamaan, jossa hän esitti myös samanlaisia otteita kuin ennenkin. Trentinossa hän pelasi neljä kautta kunnes siirtyi yhdeksi kaudeksi Perugiaan 2006. Perugiasta Tofoli siirtyi kauden jälkeen takaisin Roomaan, jossa hän pelasi uransa loppumiseen vuoteen 2009 saakka.
Maajoukkue.
Tofoli on yksi Italian maajoukkueen maineikkaimmista pelaajista kautta aikojen. Tofolin pelatessa maajoukkueessa Italia vakiinnutti paikkansa maailman lentopallohuipulla ja voitti useita arvokisoja, muun muassa kaksi maailmanmestaruutta sekä neljä Euroopan-mestaruutta. Maajoukkueuransa Tofoli lopetti vuonna 2000 pelattuaan kaikkiaan 342 A-maaottelua.
Simmias Andromeneen poika

Simmias Andromeneen poika () oli makedonialainen sotilas, joka eli Aleksanteri Suuren aikaan. Hänen veljiänsä olivat Amyntas, Attalos ja Polemon. Amyntas oli luultavasti veljeksistä vanhin. 
Amyntas komensi Tymfaian jalkaväkiosastoa ("taksis"), joka oli yksi kuudesta osastosta, joihin jalkaväen pääosa oli sijoitettu. Kun Amyntas lähetettiin Makedoniaan hakemaan täydennyksiä ennen Gaugamelan taistelua sai Simmias tehtäväkseen ottaa jalkaväkiosaston komentoonsa.
Veljeksiä epäiltiin Filotaan oikeudenkäynnin aikana osallisuudesta salajuoneen, mutta Aleksanteri uskoi kuitenkin heidän uskollisuuteensa. Kun Amyntas kuoli vuoden 330 eaa. tienoilla tuli Attaloksesta Tymfaian jalkaväkiosasota uusi komentaja. Simmias oli saattanut kuolla ennen tätä.
Suomen Neito

Suomen Neito on perinteinen suomalainen kauneuskilpailu, joka järjestettiin ensimmäisen kerran vuonna 1952. Suomen Neito valitaan jälleen vuonna 2023, ensimmäistä kertaa sitten 2007 jälkeen . Suomen vanhin kauneuskilpailu on kuitenkin vuodesta 1931 järjestetty Miss Suomi. 
Ensimmäisen Suomen Neito -kilpailun järjestivät Sotainvalidien Veljesliitto ja "Seura"-lehti. Kilpailun ideoi Sotainvalidien Veljesliiton silloinen jaostopäällikkö Johannes Reitamo suunnitellessaan järjestönsä työmuotojen uudistamista. Reitamo oli syksyllä 1951 kiinnittänyt huomionsa "Seura"-lehdessä julkaistuun kirjoitukseen, jossa vaadittiin kauneuskilpailujen tason kohottamista. Kirjoittajaa oli häirinnyt Miss Suomi -kisoihin pesiytynyt amerikkalaisperäinen pin-up-tyyli, ja hän oli halunnut tilalle enemmän suomalaiskansallisia piirteitä.
Vuosien 1953 ja 1954 Suomen Neito -kilpailut järjesti Sotainvalidien Veljesliiton Lahden osasto. Tämän jälkeen järjestö luopui kilpailun järjestämisestä, kun valtio oli alkanut tukea sotainvalidien toimintaa taloudellisesti.
Vuonna 1952 Armi Kuusela voitti Suomen Neito -kilpailun, mikä oikeutti hänet kaikkien aikojen ensimmäiseen, kansainväliseen Miss Universe -kilpailuun, jonka hän myös voitti. Vuosina 1990–2006 Suomen Neito osallistui Miss Maailma -kilpailuun, vuoden 2007 edustaja valittiin uudessa kilpailussa.
Vuosina 1962 ja 1991 Suomen Neito valittiin Miss Suomi -kilpailun yhteydessä.
Olympic Summer Games

Olympic Summer Games on Atlantan vuoden 1996 olympialaisten kunniaksi tehty peli Sega Mega Drivelle. Pelaajia voi olla korkeintaan kahdeksan. Jokaiselle pelaajalle voi itse tehdä nimen ja edustusmaan.
Pelaaminen.
Pelissä pelattavia urheilulajeja ovat:
Eniten kultamitaleita saanut maa/pelaaja voittaa. Jos kahdella parhaalla on saman verran kultamitaleja, hopeamitalit ratkaisevat. Myös pronssimitaleita on mahdollista voittaa.
Marcoussis

Marcoussis on ranskalainen kaupunkikunta, joka sijaitsee Essonnen departementissa ja siten myös Île-de-Francen hallintoalueella.
Kunta oli keskittynyt aina 1960-luvulle saakka vihannesten viljelemiseen. Kunta toimitti Pariisin halleille niin tomaatteja kuin vadelmiakin sekä muita puutarhatuotteita. Vuodesta 1894 aina vuoteen 1938 juna, joka ajoi Pariisin ja Arpajonin välillä, toimitti kunnan vihannekset ennen kello neljää Pariisin kaupungin kulutuksen tarpeisiin.
Historia.
Kaupungin alueella on merkkejä hyvin varhaisesta asutuksesta, erityisesti tällainen paikka sijaitsee alueen eteläisen laakson eräällä mäellä, jossa on kaivettu esiin kiviesineiden valmistamo. Kuitenkin kylä kehittyi voimakkaasti vasta kun Saint Wandrillen vaatimattoman luostarin ympärille. Tämä luostari oli samannimisen normandialaisluostarin sivuluostari. Vuonna 854 eräässä Kaarle Kaljupään antamassa asiakirjassa mainitaan Marcoussis. Alussa ei toki ole kyse kuin eräänlaisesta viinitarhasta, joka on Butin alainen ja lähellä Arpajon kaupunkia. Kun munkit menettivät Bution luostarin niin ne siirtyivät Marcoussis’n 1100-luvun alkupuolella.
Kuitenkin arkistoiden puuttuminen estää mahdollisuuden tarkempaan kuvaukseen tuon aikakauden luostarista. Tiedetään vain se, että vuonna 1296 oli luostarissa vain yksi ainut munkki, kun kylässä oli kuitenkin noin 120 asukasta. Kuitenkin 1400-luvulla uudet munkit saapuivat ottamaan raunioituneen luostarin haltuunsa.
Marcoussis’n historiaan liittyy myös Ranskan kuninkaan Kaarle VI Mielipuolen valtiovarainministerin Jean de Montagun henkilö. Hän rakennutti paikkakunnalle linnan, josta on jäljellä vain perustuksen rauniot ja eräs torni. Myös Kaarle VI sedällä Berryn herttualla on pieni roolinsa kaupungin historiassa, sillä hän lahjoitti luostarin kirkolle marmorisen Netsyt Marian patsaan, tämä oli ehkä lukusista kuninkaallisten alueelle tekemistämetsästysretkistä.
Daiyō kangoku

Daiyō kangoku () on japanilainen lakitermi, joka tarkoittaa "korvaavaa vankilaa". Daiyō kangokut ovat poliisiasemien pidätyssellejä, joita käytetään varsinaisten pidätyskeskusten tai vankiloiden korvaajina. Käytännön ero näiden välillä on se, että vankiloita valvovat ammattilaisvartijat tai muu henkilökunta, joka ei osallistu poliisien tavoin rikosten tutkimiseen. 
Daiyō kangokut syntyivät vuonna 1908 vankiloiden ahtauden helpottamiseksi. Vaikka pulaa vankilaselleistä ei nykyään ole, käytäntö on jatkunut ja sillä on merkittävää poliittista tukea. Käytäntö on ollut kiistanalainen, koska sillä on rooli tunnustusten saamisessa japanilaisilta rikosepäillyiltä. Epäiltyä voidaan pitää pidätettynä ilman syytteitä yhteensä jopa 23 päivän ajan ja kuulustella joskus yli kymmenen tuntia päivässä ilman kunnollista pääsyä asianajajan luokse. Esimerkiksi Yhdistyneiden kansakuntien kidutuksen vastainen komitea on arvostellut järjestelmää.
Timo Suviranta

Timo Bruno Suviranta (9. kesäkuuta 1930 Helsinki – 21. tammikuuta 1994 Helsinki) oli suomalainen koripalloilija.
Koripallo.
Suviranta voitti koripalloilijana kymmenen Suomen mestaruutta Pantterien (entinen HOK-Veikot) joukkueessa vuosina 1949–1959 ja oli SM-sarjan korikuningas 1952. Hän pelasi Suomen joukkueessa Helsingin olympiakisoissa 1952 sekä EM-kisoissa Pariisissa 1951, Moskovassa 1953, Budapestissa 1955 ja Sofiassa 1957. Pariisissa hän oli kisojen neljänneksi paras pistemies ja kolmanneksi tarkin vapaaheittäjä. Urallaan hän pelasi 61 maaottelua vuosina 1950–1961, ja hänet valittiin vuoden koripalloilijaksi 1952 ja 1954.
Aktiivisen koripallouransa jälkeen Suviranta jatkoi lajin parissa valmentajana ja SM-sarjatuomarina.
Elokuussa 2017 Suviranta nimettiin Suomen koripallon Hall of Fameen.
Muuta.
Suviranta menestyi koripallon lisäksi keilaajana voittaen parikilpailussa Suomen mestaruuden Lasse Larneen kanssa 1966 ja sijoittuen MM-kisoissa neljänneksi Kaj Sveholmin kanssa 1975. Toisen vanhan koripalloilijan, Oiva Virtasen kanssa Timo Suviranta perusti urheilutuotteita maahantuovan Virsu Oy:n.
Timo Suvirannan tytär Lotta Suviranta on yleisurheilun SM-mitalisti.
Oiva Virtanen

Oiva Aukusti Virtanen (5. elokuuta 1929 Helsinki – 26. syyskuuta 1992 Helsinki) oli suomalainen koripalloilija.
Oiva Virtanen voitti koripalloilijana 11 Suomen mestaruutta Pantterien (entinen Kiri-Veikot, HOK-Veikot) joukkueessa vuosina 1948–1959. Hän pelasi Suomen joukkueessa Helsingin olympiakisoissa 1952 sekä EM-kisoissa Pariisissa 1951, Neuvostoliitossa 1953 ja Budapestissa 1955. Yhteensä hän pelasi urallaan 33 maaottelua. Käsipalloakin hän pelasi SM-sarjassa kaksi kautta ja nuorten sarjassa Helsingin Jalkapalloklubin riveissä jalkapalloa.
Aktiiviuransa jälkeen Virtanen toimi Suomen Koripalloliiton ja Suomen Kuurojen Urheiluliiton johtotehtävissä. Vanhan pelikaverinsa Timo Suvirannan kanssa hän perusti urheilutuotteita maahantuovan Virsu Oy:n.
Dallas Wayne

Dallas Wayne (s. 1956) on yhdysvaltalainen muusikko. Hän asui Suomessa joitakin vuosia. Wayne on tehnyt covereita J. Karjalaisen kappaleista (mm. "Hän" englanniksi "She") Hän on julkaissut julkaissut 14 albumia vuosina 1990–2005. Hän on Yhdysvaltain suurimman satelliittiradion Outlaw Country -aseman kuunnelluimpia DJ:tä sekä dallasilaisen KHYI-radiokanavan ohjelmapäällikkö. Western Artists -akatemia valitisi hänet vuoden 2006 "Classic Country" DJ:ksi.